Fossingfallene kraftverk

Fossingfallene kraftverk var et vannkraftverk i Kragerø kommune i Telemark.

Inne i Fossingfjorden på grensen mellom Kragerø og Bamble lå et gammelt nedlagt industriområde, Fossing Tresliperi.
Det ble oppført i 1889. Vannkraften ble brukt i tre turbiner for direkte drift av treslipemaskinene. Det var og et lite elektrisk likestrømaggregat på 8 kW for belysning.

I 1937 ble det installert en francisturbin på 500 kW som avløste de eldre turbinene.

I 1997 ble denne byttet ut med fire Cornell francisturbiner på 40 kW hver. Disse var i drift fram til juli 2017.

Fallhøyden fra Grummestadvannet er ca 20 meter.

Fossingvassdraget er trolig det første regulerte vassdraget i Norge. Vassdraget har ialt 12 reguleringsdammer som i sin tid tilhørte Cistercienterklosteret på Hovedøen i Oslo. Derav kan en slutte at anlegget må ha vært bygget for Reformasjonen (1537). Vassdraget har siden den tid vært nyttet sammenhengende til ulike former for produksjon: Sagbruk, kornmølle, drift av tresliperi og prosessvann til dette, samt el.produksjon.

Sommeren 2017 ble alle bygninger, inklusiv kraftverket, jevnet med jorden. Det ble så bygget et fiskeoppdrettsanlegg som bruker vannet.

Kilder
 NVE vannkraftdatabase
 Fossingkraft AS

Kategori:Minikraftverk i Telemark
Kategori:Kraftverk i Kragerø
Kategori:Kraftverk etablert i 1889
Kategori:Kraftverk etablert i 1937
Kategori:Kraftverk etablert i 1997
Kategori:Kraftverk nedlagt i 2017
Kategori:Tidligere kraftverk i Telemark
Kategori:Tidligere byggverk i Telemark